
 COMUNA LIVEZILE

 JUDEŢUL BISTRIŢA-NĂSĂUD                                                                      

Anexa 

la Proiectul de Hotarare nr.  44/20.06.2023 , inițiat de primarul comunei Livezile
ACORD DE REABILITARE

Incheiat azi, ________________, la sediul Primariei comunei Livezile

I.  PARTILE ACORDULUI

I.1. Comuna Livezile, cu sediul in loc. Livezile, nr. 160, comuna Livezile, judetul Bistrita- Nasaud, avand cod fiscal 4347445, reprezentata prin Primar, Traian Simionca, in calitate de proprietar al drumurilor de exploatare , pe de o parte

si 

      I.2. S.C. Holz Stein Unic S.R.L. cu sediul in loc. Cușma, nr. 7C, comuna Livezile, judetul Bistrita- Nasaud, avand cod fiscal 38853153, inregistrata la R.C. sub nr. J06/146/2018, reprezentata prin administrator, Biscovan Călin in calitate de solicitant al permisului de exploatare a perimetrului de excavatie înscris în CF nr. 28719 Livezile , pe de alta parte
au convenit sa incheie prezentul acord privind reabilitare drumurilor de exploatare

II. OBIECTUL ACORDULUI

II.1. S.C. Holz Stein Unic S.R.L. are dreptul sa foloseasca drumurile de exploatare (Strada Cimitirului, strada Găzdacilor,  strada Apaductului,  strada Dealul Negru, strada Căminului,  strada Pe Plai)  și drumul forestier DAF Cușma-Simegea , proprietate a comunei Livezile, pentru transportul de andezit, din perimetrul de excavatie identificat în CF nr. 28719 Livezile, nr. cad. 28719, fara a  schimba destinatia de stradă publică și/sau drum forestier si fara a afecta circulatia pe aceste drumuri.

II.2.  S.C. Holz Stein Unic S.R.L.  are obligatia sa intretina si sa reabiliteze pe propria cheltuiala, in cel mai scurt timp, drumurile exploatate.In cazul neindeplinirii acestor obligatii, prezentul acord se considera reziliat de drept, proprietarul drumurilor exploatate putandu-se adresa direct instantei, fara procedura de conciliere.
II.3. Pentru a respecta dimensionarea sistemului rutier a ghidului de accesare a fondurilor europene și a legilor și normativelor în vigoare, S.C. Holz Stein Unic S.R.L. are obligația în ccea ce privește traficul rutier să nu depășească 11,5 to/osie între 15 martie până la 15 noiembrie și 7,5 to/osie în perioada de îngheț dezgheț 15 noiembrie până în 15 martie. Este interzis traficul senilat pe drumurile forestiere. Se vor utiliza mijloacele de transport aprobate în cadrul contractului de închiriere nr. 1 din 03.01.2020, încheiat cu S.C. Aldro Forest S.R.L., respectiv 2 buc. tractor forestier 9 tone. Dat fiind faptul că majoritatea drumurilor/străzilor sunt situate în intravilanul localității Cușma, precum și faptul că destinația drumului forestier DAF Cușma-Simegea este schimbată temporar prin specificul exploatației, transpotul materialului de andezit se va efectua în zilelele de marți și joi, între orele 8.00 -15.00, traficul neavând voie să depășească maximum 5 transporturi/zi.
    III.ALTE CLAUZE
III.1.  Prezentul acord poate fi utilizat la Agentia Nationala pentru Resurse Minerale, de S.C. Holz Stein Unic S.R.L., in vederea obtinerii permisului de exploatare a perimetrului de excavatie  înscris în CF nr. 28719 Livezile.
III.2. Dupa obtinerea permisului de exploatare a a perimetrului de excavatie înscris în CF nr. 28719 Livezile , S.C. Holz Stein Unic S.R.L. va incepe lucrarile de excavare doar dupa obtinerea autorizatiei necesare, eliberata de Primaria comunei Livezile.

IV.CLAUZE FINALE

IV.1. Prezentul acord s-a incheiat in 3 exemplare, cate unul pentru fiecare parte si un exemplar pentru ANRM Bistrita- Nasaud.

IV.2. Prezentul acord are valabilitate un an, cu posibilitatea prelungirii acestuia prin act aditional, cu acordul partilor.

IV.3. Prevederile prezentului acord pot fi  completate prin act aditional, prin acordul partilor.

